संवाद कार्यक्रम में ग्रामीणों की सुनी समस्याएं
कांग्रेसकी ओर से सोमवार को आबूरोड पंचायत की चंडेला ग्राम पंचायत में संवाद कार्यक्रम का आयोजन किया गया। कार्यक्रम में प्रदेश कांग्रेस सचिव सिरोही जिला परिषद सदस्य डॉ. रंजू रामावत ने कहा कि प्रदेश सरकार की ओर से ग्रामीण क्षेत्रों मे ग्रामीणों की समस्या के निराकरण के लिए इस कार्यक्रम की शुरुआत की गई।
उपप्रधान हरीश चौधरी ने कहा कि प्रदेश में महिला मुख्यमंत्री होते हुए भी आज महिलाओं को इंसाफ अपनी जरुरतों के लिए सरकारी कार्यालयों के चक्कर लगाने पड़ रहे है। पूर्व उपप्रधान मोतीलाल कोली ने कहा कि सरकार की ओर से वन अधिनियम के तहत जो लोग जंगलों पहाड़ी क्षेत्रों में रह रहे हैं। उनको पट्टे देने की योजना है, लेकिन इस क्षेत्र में पिछले 15 सालों से लोग पट्टों के लिए आवेदनों के बाद भी उनको नहीं मिल पाए है। कार्यक्रम में सरपंच गणेशमल, पंचायत समिति सदस्य सुरता राम, वार्डपंच अंती बाई ने भी ग्रामीणों को संबोधित किया। पंचायत संवाद कार्यक्रम में चंडेला गांव की संतोष बाई, बबली बाई ने बताया कि क्षेत्र में पीने के पानी की समस्या है। क्षेत्र में मात्र एक हैंडपंप है जो भी अधिकतर समय खराब रहता है।
आबूरोड. कांग्रेस के संवाद कार्यक्रम में ग्रामीणों की समस्याएं सुनी।
hin_Deva hin_Deva hin_Deva hin_Deva